

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA VIROVITIČKO-PODRAVSKA**

**Povjerenstvo za odabir kandidata za slobodno radno mjesto**

**rukovodećeg policijskog službenika u Policijskoj upravi virovitičko-podravskoj**

objavljuje

**POZIV NA TESTIRANJE**

**KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz internog oglasa, objavljenog na web stranicama Ministarstva pravosuđa i uprave i Ministarstva unutarnjih poslova dana 11.10.2023. godine, za imenovanje rukovodećeg policijskog službenika/ce u Ministarstvu unutarnjih poslova, **na radno mjesto načelnika policijske postaje**

**1. POLICIJSKA POSTAJA VIROVITICA**

**koje će se održati dana 19.12.2023. godine (utorak) s početkom u 10,00 sati u prostorijama Policijske uprave virovitičko-podravske, na adresi: Virovitica, Trg bana Josipa Jelačića 19, (sala za sastanke).**

 Osobe koje nisu podnijeli pravodobnu ili potpunu prijavu ili ne ispunjavaju formalne uvjete iz internog oglasa, ne smatraju se kandidatima prijavljenim na interni oglas te će im biti dostavljena obavijest u kojoj se navode razlozi zbog kojih se ne smatraju kandidatom prijavljenim na interni oglas.

**PRAVILA TESTIRANJA I RAZGOVORA (INTERVJUA)**

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta.

 Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane internim oglasom kao i osobe za koje se utvrdi da nisu podnijele prijavu na interni oglas za radna mjesta za koje se obavlja testiranje, ne mogu pristupiti testiranju.

2. Test se vrednuje bodovima od 0 do 10, a **smatra se da je kandidat zadovoljio na testiranju ako je dobio najmanje 5 bodova**.

 Kandidati koji nisu pristupili testiranju ne smatraju se više kandidatima u postupku.

3. **Povjerenstvo će s kandidatima/kinjama koji/e su zadovoljili/e na testiranju održati razgovor (intervju) dana 19.12.2023. godine sa početkom u 12,00 sati, na adresi: Virovitica, Trg bana Josipa Jelačića 19, (sala za sastanke).**

 Povjerenstvo kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad te rezultate ostvarene u njihovom dosadašnjem radu.

 Rezultati razgovora (intervjua) vrednuju se bodovima od 0 do 10. Bodovi se mogu utvrditi decimalnim brojem, najviše na dvije decimale. **Smatra se da je kandidat zadovoljio na intervjuu ako je dobio najmanje 5 bodova.**

Povjerenstvo za provedbu internog oglasa